**PROPOSTES METODOLÒGIQUES PER NENS AMB TDAH**

**Materials/metodologia:**

* Donar instruccions curtes, clares i concises
* Fer repeticions i aclariments freqüents
* Durant les explicacions, intentar mantenir la seva atenció amb mirades o preguntes i assegurar-se que les ha processat i entès
* Asseure’l prop del professor, allunyat de portes i finestres i lluny d’altres companys més moguts o parladors
* Oferir temps addicional per a les tasques, proves o exàmens
* Assegurar-se que entén bé els enunciats
* Supervisar que ho contesta tot
* Ajudar-lo amb el maneig del control del temps a l’aula
* Ajudar-lo en la planificació i gestió del temps
* Ajudar-lo en la gestió de l’agenda
* Fomentar la participació a classe perquè mantingui l’atenció
* Fomentar-li un entorn de rutines per millorar el seu ordre i planificació
* Disminuir la còpia de textos de la pissarra
* Tenir accés a documentació escrita estructurada de les classes (powerpoint, anotacions de companys, etc)
* Donar tasques variades amb material diferent i atractiu
* Donar instruccions escrites de les tasques complexes
* Recordar-li que reflexioni abans de contestar (m’aturo i penso)
* Recordar-li repassar la feina abans de entregar-la
* Flexibilitat en les programacions de les proves o exàmens
* Ús de taps o auriculars durant el temps de treball individual a classe
* No sancionar tots els errors gramaticals o ortogràfics
* Permetre aclarir dubtes durant els exercicis dins de l’aula i els exàmens
* Realitzar pauses en tasques llargues
* Donar-li descansos més freqüents i fragmentació de tasques
* Assignar-li un càrrec que li permeti aixecar-se de la cadira
* Permetre que acudeixi a la taula del professor a mostrar les seves tasques
* Evitar les sancions que comportin privació del temps de pati i de diversió
* Tenir en compte que el seu cansament és més freqüent i pot portar a oblits de tasques i funcions
* Oferir reforç positiu per els petits avenços i valora el seu esforç
* Tutories individualitzades periòdiques per revisar els objectius pactats
* Definir les normes de classe i col·locar-les en un lloc visible per a tots els alumnes
* Proporcionar un calendari amb les dates d’entrega de deures i exàmens

**Criteris d’avaluació:**

* Avaluació en funció del contingut de l’examen i no pas la presentació
* Afavorir exàmens amb enunciats curts
* Reduir l’extensió de la prova
* Valorar el treball diari, i no tan sols el resultat de l’examen